બીજી બાજુ બુધવાર સાંજના સમયે એલિસ‌િબ્રજ પરથી ઓઢવ વિસ્તારમાં રહેતા ઉત્સવ મકવાણા (ઉ.વ.૧૯)એ નદીમાં ઝંપલાવીને આત્મહત્યા કરી હતી. ઉત્સવ પાસેથી મળી આવેલા આઇકાર્ડના આધારે તેની ઓળખ થઇ હતી. ઉત્સવનાં પરિવારજનોએ પોલીસને જણાવ્યું હતું કે ઉત્સવ દારૂ સહિતના નશાની લતે ચડી ગયો હતો. ઉત્સવ અગાઉ પણ બે વાર આત્મહત્યાની કોશિશ કરી ચૂક્યો હતો. બીજી બાજુ પ્રેમમાં નિષ્ફળતા મળતાં તેણે જિંદગી ટૂંકાવી હોવાની પણ આશંકા છે. ઉત્સવ અભ્યાસમાં નિષ્ફળ જતાં તેણે અભ્યાસ છોડી મજૂરીકામ કરવાનું શરૂ કર્યું હતું.